钦定古今图书集成/理学汇编/文学典/第168卷 > 《跋韩国华神道碑》何乔新
## 钦定古今图书集成/理学汇编/文学典/第168卷 > 《跋韩国华神道碑》何乔新

右宋《谏议大夫韩国华神道碑》，富弼彦国撰，王珪禹
玉书。国华，魏国公忠献公之父，而富、王二公尝与忠

秽，殆非稚笔所及。盖宋之诸君崇尚儒雅，公卿百执
事率用文学之士，故士大夫争自淬砺于学问，在当
时虽不以文名，其文亦自有以过人，如冨公是已。自
元以来所用以为公卿大臣者，第取其体貌瓌梧，音
吐洪畅，而以文学进者十不一二焉。故虽耳目近事，
亦懵无所知，不独误以伏腊为伏猎，《杕杜》为状杜而
已。或讥其然，则谀佞者又从而解之曰：“夔、龙、稷、卨，所
读何书？绛侯、灌婴，厚重少文者也。执”用人之柄者，遂
以为当然而不之怪。呜呼！以卿相之位而委诸不学
无术之人，宜夫治之不古若也。悲乎！